**Povodom obilježavanja 200-te godišnjice rođenja Paje Kolarića Akademija za umjetnost i kulturu i Hrvatsko društvo skladatelja raspisuju**

**NATJEČAJ**

**za novu kompoziciju namijenjenu tamburaškom orkestru**

**CILJ NATJEČAJA:**

Cilj ovoga Natječaja je prvenstveno doprinijeti stvaranju nove umjetničke glazbe koja je namijenjena tamburaškim orkestrima. Kompozicija treba biti skladana u čast Paji Kolariću te će ista biti praizvedena na *Danima Paje Kolarića* koji će biti upriličeni u tjednu od 22. do 29. svibnja 2021. godine u Osijeku.

**NAGRADNI FOND:**

Odabrana kompozicija bit će nagrađena s **3.750,00 kuna** (slovima: tri tisuće sedamsto pedeset kuna) bruto.

**Akademija za umjetnost i kulturu** (u daljnjem tekstu **AUK**) i **Hrvatsko društvo skladatelja** (u daljnjem tekstu **HDS**) stječu pravo tiska i objavljivanja kompozicije na svojim mrežnim stranicama bez dodatne naknade autoru.

**UVJETI NATJEČAJA:**

* kompozicija treba biti trajanja od **4,00** do **6,00 minuta,**
* kompozicija ne smije biti prethodno objavljena, nagrađivana ili javno izvedena,
* kompozicija treba biti na visokoj umjetničkoj razini koja će u potpunosti prikazati zvukovne mogućnosti velikoga tamburaškog orkestra,
* partitura treba sadržavati 10 dionica i to:

bisernicu 1 (raspon tonova e1-a3/zvuči oktavu više od zapisanoga),

bisernicu 2 (raspon tonova e1-a3/zvuči oktavu više od zapisanoga),

bisernicu 3 (raspon tonova e1-a3/zvuči oktavu više od zapisanoga),

brač 1 (raspon tonova fis-a2),

brač 2 (raspon tonova fis-a2),

brač 3 (raspon tonova fis-a2),

E brač (raspon tonova cis-e2),

čelo (raspon tonova FIS-a1),

bugariju (raspon tonova e-e2),

berde (raspon tonova FIS1-g/zvuči oktavu dublje od zapisanoga),

* partitura može sadržavati dionice za soliste na instrumentima ili pjevače,
* skladatelj može prijaviti maksimalno **jednu skladbu** na ovaj natječaj.

**PRIJAVA NA NATJEČAJ:**

* kompozicije trebaju sadržavati samo vlastiti naziv bez navedenoga imena autora,
* kompozicije se šalju u PDF formatu,
* uz kompoziciju treba poslati i informativni snimak u MP3/MIDI formatu i to iz softvera u kojem je kompozicija pisana,
* kompozicije se šalju isključivo elektroničkom poštom na adresu pajokolaric2021@aukos.hr
* pristup navedenoj adresi ima samo administrator, Marko Sesar mag.mus. koji se obvezuje pripremiti pristigle kompozicije u PDF i MP3/MIDI formatu prosudbenom povjerenstvu na način da zadrži anonimnost autora/pošiljatelja.

**PROSUDBENO POVJERENSTVO:**

* Organizator natječaja imenovati će peteročlano prosudbeno povjerenstvo koje će biti sastavljeno od eminentnih domaćih kompozitora i pedagoga te predsjednika prosudbenog povjerenstva,
* U slučaju odustajanja pojedinog člana suda, Organizator ima pravo zamjene istog novim članom,
* Odluke Ocjenjivačkog suda su konačne i neopozive,
* Prosudbeno povjerenstvo neće imati uvid u imena autora / pošiljatelja kompozicije.

**ROK PODNOŠENJA PRIJAVE:**

* u obzir će se uzimati kompozicije koje pristignu najkasnije do **15. veljače 2021. godine do 12 sati**.

**REZULTATI NATJEČAJA:**

* rezultati će Natječaja biti objavljeni najkasnije **1. ožujka 2021. godine** na mrežnim stranicama AUK-a i HDS-a,
* nakon objave rezultata autor nagrađene kompozicije je dužan dostaviti partituru i dionice u PDF formatu i formatu softvera u kojem je kompozicija pisana najkasnije do

 **5. ožujka 2021. godine**.

**DODATNE INFORMACIJE:**

više informacija o Natječaju moguće je dobiti na adresi elektroničke pošte voditeljice projekta *Dani Paje Kolarića* dr.sc. Blanka Gigić Karl bgigickarl@aukos.hr ili na broj telefona **098 64 74 84**, te administratora Marka Sesar **098 85 66 78.**